סיקס פלאגס גרייט אדוונצ'ר

סיקס פלאגס גרייט אדוונצ'ר (אנגלית: Six Flags Great Adventure) הוא פארק שעשועים של רשת סיקס פלאגס בג'קסון, ניו ג'רזי, ארצות הברית, הנמצא בין ניו יורק לפילדלפיה.
בצמוד לפארק נמצאים גם ווילד ספארי, הספארי המלאכותי הגדול ביותר מחוץ לאפריקה, והוריקן הרבור, פארק מים גדול.
הפרק נפתח לראשונה בשנת 1974 על ידי המסעדן וורנר לרוי. חברת Six Flags לקחה בעלות על הפארק בשנת 1977. כיום, הפארק מכיל 11 אזורים, ארבעה מהם מיועדים לילדים קטנים (כולל הספארי).

ב-30 באוגוסט 2012, חברת Six Flags, בעלת הפארק, הודיעה כי סיקס פלאגס גרייט אדוונצ'ר יהפוך לפארק השעשועים הגדול בעולם לשנת 2013, כאשר שטח הפארק היה 160 דונם ושטח הספארי 350 דונם, ולאחר איחודם בשנת 2013 שטחם הפך ל-510 דונם, והם מתפקדים כעת כפארק אחד.

 היסטוריה 
עידן וורנר לרוי
בשנת 1972, המסעדן וורנר לרוי (Warner LeRoy) פיתח תוכנית קונספט למתחם הבידור גרייט אדוונצ'ר, והציע שבעה אזורים שייבנו במתחם: פארק שעשועים, פארק ספארי, פארק מופעים, היער הקסום, מתחם ספורט, אזור קניות, ואזור מחנאות עם חוף. הצעתו כללה גם תוכניות לבתי מלון, שיהיו קשורים לפארק וניתן יהיה לנוע בניהם בסירות, באוטובוסים וברכבות.

לרוי שתף פעולה עם תעשיות הארדוויק, שבנו בעבר פארקי ספארי בקנדה ובאירופה. יחד, הם בנו את הפארק בשלבים על פני תקופה של 5 שנים. ב-30 ביוני 1974 נערכה פתיחה למוזמנים בלבד שבה השתתפו 4,500 אורחים. ב-1 ביולי נפתח הפארק לקהל הרחב. בעת הפתיחה רק היער הקסום והספארי פעלו, ולמרות התוכנית, 5 המתחמים המתוכננים מעולם לא נבנו, אך אלמנטים מחמשת האזורים שולבו ביער הקסום.

1977–1992
ממוזער| שמאל |250px|רכבת ההרים מכונת הצרחות האמריקנית
בשנת 1992 נרכש הפארק על ידי חברת פארקי השעשועים Six Flags. החברה הוסיפה מספר מתקנים: רכבת העץ "רעמים מתגלגלים", ספינת פיראטים מתנדנדת, מסלול אבובים, ומתקן המדמה חוויית צנחן.
באביב 1988 הודיעו כי הפארק יקבל רכבת חדשה - מכונת הצרחות האמריקאית. הרכבת נפתחה ב-1989 ובמשך חודש הייתה רכבת ההרים הגבוהה ביותר בעולם. המתקן הפך לחלוטין את עתידו של הפארק, שמשך קהל חדש לגמרי. אלפי אנשים באו לרכב על הרכבת החדשה, ובזכות זה ניצל הפארק ממותו בטרם עת (באופן אירוני, מכונת הצרחות האמריקאית הוסרה בשנת 2010 כדי לפנות מקום לרכבת הקומיקס החדשה).

עידן טיים וורנר (1990–1997)
בשנת 1990, טיים וורנר רכש נתח של 19.5% בסיקס פלאגס, ובסוף 1991 הוא רכש 30.5% נוספים שהעניקו לו החזקה ב-50% מהתאגיד.
טיים וורנר ניצל את ההזדמנות כדי לפרסם ולקדם את הסרטים שלו דרך הפארק.
הוא רכש את 50% הנותרים בשנת 1993, ולאחר מכן מכר 51% מהחברה לונצ'רס בוסטון ב-1995, אך בפועל, טיים וורנר המשיך לנהל את הפארקים עד 1997.

1998–2005
ממוזער| שמאל |250px| קינגדה קה רכבת ההרים הגבוהה בעולם
חברת פרמייר רכשו את סיקס פלאגס מטיים וורנר וונצ'רס בוסטון ב-1 באפריל 1998.
בשנה הבאה, ההנהלה החדשה הוסיפה עשרות רכבות שטוחות לפארק.

לא נעשו שינויים בפארק בשנת 2000, אלא בכל רחבי השטח - נבנה מגרש חניה נפרד ופרק מים בשם "הוריקן הארבור" נבנה ונפתח בסוף מאי. הוריקן הארבור גודר בנפרד ונגבו דמי כניסה לחוד מפארק השעשועים. הפרק מורכב מעשרות מגלשות מים, אזור משחקי פעוטות ובריכת גלים.

בשנת 2001, לפארק נוספה עוד רכבת ההרים בשם ניטרו, רכבת הרים שדורגה אז כמהירה ביותר בניו ג'רזי והגבוהה ביותר בחוף המזרחי של ארצות הברית.
בשנת 2005, נוספה רכבת ההרים קינגדה קה, שהיא הגבוהה ביותר בעולם, נכון לשנת 2010, והשנייה במהירותה, מאז פתיחתה של פורמולה רוסה בנובמבר 2010.

עידן שפירא (2006–2010)
ממוזער|מרכז|800px|פנורמת קו הרקיע של הפארק. משמאל לימין: קינגדה קה, אל טורו, רעמים מתגלגלים, מכונת הצרחות האמריקאית (הוסרה), סופרמן: טיסה אולטימטיבית, באטמן ורובין (הוסרה) וניטרו.
בסוף שנת 2005, קבוצת פרמייר הודחה ומארק שפירא מונה כמנכ"ל.
רכבת ההרים מדוזה שופצה וחזרה בשנת 2009 כ"Bizarro", גלגול חדש של אותה הרכבת. כל הרכבת, התחנה, ואלמנטים הסמוכים לה השתנו ונצבעו מחדש. רצועות הקומיקס "Bizarro" הונחה לאורך קו התור, ואפקטים מיוחדים כמו מתזי מים, להביור ופסקול במהלך הנסיעה נוספו למתקן. השיפוץ החזיר את ההמונים לרכבת שהתחילה לאבד את הקסם והפופולריות המקורית שלה.

עידן אנדרסון (2010 עד היום)
בחודש אפריל 2010, החלו שמועות כי מכונת הצרחות האמריקנית תוסר בסוף העונה. עד אמצע יוני, השמועות היו שהרכבת תוסר ב-1 ביולי. תאריך זה התקרב, אך ב-5 ביולי 2010, Six Flags אישרה באמצעות פייסבוק, את השמועות של הסרת הרכבת ב-18 ביולי 2010.

המתקן נסגר בשעה מאוחרת באותו תאריך ונהרס מיד לאחר מכן כדי לפנות מקום ל"אטרקציה המרכזית החדשה בשנת 2011."
ב-16 בספטמבר 2010 הנהלת הפארק הודיעה כי "גרין לנתרן", רכבת הרים שהנוסעים בה עומדים לאורך הנסיעה תצורף לפארק במקום הרכבת שנסגרה.

רשימת האטרקציות
הרחוב הראשי
ממוזער|שמאל|המזרקה בתקופת הסתיו
הרחוב ראשי משמש כשער הכניסה לסיקס פלאגס גרייט אדוונצ'ר.
הוא בנוי כעיר אמריקנית קדומה, אי שם בסביבות המאה ה-18.
בחזית מזרקת גדולה, מקום מפגש פופולרי.
בסביבות ההאלווין נצבעת המזרקה בצבע אדום לכבוד פסטיבל ההפחדות המסורתי שנערך כל סתיו.

היער הקסום
היער הקסום משמש כאם הדרך של הפארק, והיה במקור חלק מהכניסה.
האזור נועד לגרום למבקרים בו להרגיש כמו ילדים, והעיצוב הדמיוני עם הצבעים הבהירים נותנים למבקר הרגשה קסומה.
בית הקפה, המעוצב כמו קערת גלידה ענקית, בנוי יחד עם קרוסלה צבעונית וקרוסלת ספלי תה.
בשיפוץ ב-2012 צידו המזרחי של האזור נשאר כיער הקסום ואילו הצד המערבי נהפך לסמטת ההרפתקאות.

אטרקציות:
 המתקן  שנת פתיחה  תיאור הבריחה הגדולה של הודיני  1999  חדר עם מושבים משני הצדדים, שיוצר אשליה כאילו כל החדר מתהפך קרוסלה  1974  הקרוסלה הקלאסית של הפארק כוסות תה  1996  קרוסלה המעוצבת בצורת כוסות תה

נמל ההרפתקאות
נמל ההרפתקאות נפתח ב-2011. הוא מורכב מחלקים ישנים של הפארק שחוברו יחדיו לאזור חדש.

אטרקציות:
ממוזער| שמאל |250px| רכבת ההרים ניטרו
 המתקן  שנת פתיחה  תיאור קונגו  1981  נסיעה באבוב בנהר מלאכותי הכולל מפלים המרטיבים את הנוסעים. ניטרו  2001  רכבת הרים מפלדה (גובה-70 מ'), והשנייה בגובהה בפארק.

ספארי ילדים
ספארי ילדים נוסף בשנת 2011, ורוב המתקנים נלקחו מאזורים ישנים.

אטרקציות:
 המתקן  שנת פתיחה  תיאור ספארי אוויר  2007  מתקן לילדים בנג'ו  1976  מתקן לפעוטות ג'ואי הקפצן  1999  מתקן ילדים הריקשות של ראג'ה  1982  מרוץ מכוניות לילדים סיור בספארי  1999  נסיעה במכונית פתוחה בספארי סקיי זומבה  1999  מתקן לילדים בצורת כדורים פורחים קטנים

נמל הלוני טונס
אזור זה מיועד לילדים בגן ומבוסס על דמויות הלוני טונס. נפתח בשנת 1999.

אטרקציות:
 המתקן  שנת פתיחה  תיאור טיסה עם באגס באני  1999  נסיעה במטוסים מסתובבים מפעל כיף של באגס באני  1999  אזור משחקים אינטראקטיביי לילדים הצוללת של דאפי  1999  נסיעה בצוללת Pepe’ Lepew’s Hearts Aweigh  1999  ספלי תה מסתובבים הרכבת של רוד ראנר  1999  רכבת הרים קטנה לילדים (גובה 2.64 מ ') הטורנדו של טאז  1999  קרוסלת נדנדות

עיר הסרטים
מתחם זה מאחד את האזורים "פסטיבל הכיף" ו-"עיר האקשן" אשר היו מופרדים בעבר למקשה אחת. הוא מעוצב כמגרש חניה בהוליווד, עם בניינים בסגנון הוליוודי, חנויות, דוכנים, ועוד אטרקציות. רוב האטרקציות היו קשורות בעבר לקומיקס (כמו באטמן ורובין וליגת הצדק), אך במשך השנים האטרקציות הוסרו, ונשארו באזור 2 רכבות הרים בלבד.
רכבת ההרים ניטרו נכללה בשטח עיר הסרטים עד שנת 2011, כאשר הפכה לחלק מאזור נמל הרפתקאות.

אטרקציות:
ממוזער| שמאל |250px| באטמן:הנסיעה
 המתקן  שנת פתיחה  תיאור באטמן: הנסיעה  1993  רכבת הפוכה (הנוסעים תלויים מתחת למסילה) הכוללת 5 לופים האביר האפל  2008  רכבת מקורה, נפתחה במקביל לשחרורו של הסרט האביר האפל ליגת הצדק: הקרב על מטרופוליס  2017  מתקן מקורה בארבעה ממדים סיבוב הסייבר של סייבורג 2018  מתקן מסוג חדש הגורם לנוסעים להסתובב ולהתהפך

שפת האגם
שפת האגם, כפי שהשם מרמז, נמצא ממש על שפת האגם בחלקו האחורי של הפארק. המתקנים והמבנים על שפת האגם נותרו כפי שהיו ולא שונו במהלך השנים. במתחם קיימות גם מסעדות.

אטרקציות:
ממוזער| שמאל |250px| מבנה רכבת הר הגולגולות
 המתקן  שנת פתיחה  תיאור האוצר האבוד של שחור הזקן  1999  רכבת הרים לכל המשפחה שודד ים  1980  ספינת פיראטים מתנדנדת שודדים  1999  קרוסלה בצורת גולגולות הר הגולגולות  1996  רכבת הרים משפחתית מקורה, נסיעה בחשכה רכבל  1974  רכבל קרוניות העובר מעל הפארק ומקשר לאזור ההרפתקאות צלחת  1974  מתקן עגול שמסתובב ומתרומם הג'וקר  2016  רכבת הרים בארבעה ממדים, המושבים מתהפכים בנוסף למסילה העולה והיורדת

אזור ההרפתקאות

המקום נקרא בעבר "המיטב של המערב", והוא אזור מאוד ציורי. זהו ביתם של רבים מהמבנים המפורסמים של הפארק כמו המבצר, Wagon Conestoga, ומסעדת Best of the West שהיא בין הפופולריות בפארק.

אטרקציות:
ממוזער| שמאל |250px| שער הכניסה לאזור
 המתקן  שנת פתיחה  תיאור ביזארו (לשעבר מדוזה)  1999  רכבת הרים הכוללת 7 היפוכים, בה הנוסעים יושבים ללא רצפה לרגליהם רכבת המכרה  1974  הרכבת הראשונה בפארק, רכבת לכל המשפחה שעוברת מעל אגם קטן. רכבל  1974  רכבל קרוניות העובר מעל הפארק ומקשר לשפת האגם שיט בולי עץ  1974  מתקן מים שמסתובב באי הסמוך לפארק, בעל 3 מפלים.

הפארק הלאומי של באגס באני
הפארק הלאומי של באגס באני נפתח בשנת 2006, יחד עם רכבת ההרים אל טורו. הוא מכיל בעיקר מתקנים לילדים קטנים, ומעוצב כאזור כפרי על שפת האגם.

אטרקציות:
ממוזער| שמאל |250px|שלט הכניסה לפארק הלאומי של באגס באני
 המתקן  שנת פתיחה  תיאור קרוסלת המחנה של באגס באני  2006  קרוסלה עם דמויות הלוני טונס מגדל המים  2006  מגדל מים ממנו יוצאים זרמי מים שניתן להתרחץ בהם מטוסים  2006  קרוסלת מטוסים הכדור הפורח של דאפי דאק  2006  קרוסלה בצורת כדורים פורחים שמתרוממים בזמן הנסיעה. גלגל מרכבות  2006  מיני גלגל ענק בצורת מרכבות עגלונים.

פלאזה דה-לה קרנבל
לחלק זה של הפרק יש השפעות ספרדיות כבדות, כולל המוזיקה, האורות, ומבנים שונים (דוגמת התחנה של רכבת ההרים אל טורו). האזור כולו מאוד חגיגי ומלא בצבעים מרהיבים ובניינים עם גגות רעפים בסגנון ספרדי.

אטרקציות:
 המתקן  שנת פתיחה  תיאור אל-טורו  2006  רכבת הרים מעץ, ובין רכבות העץ עם השיפוע החד ביותר! זכתה במקום השני בתואר "רכבת העץ הטובה בעולם" טנגו  2006  מתקן מסתובב למשפחות אל-דיאבלו  2015  מתקן מסוג סופר לופ הנראה כמו רכבת הרים, אך למעשה חוזר על אותה הלולאה

ממלכת הזהב
ממלכת הזהב נפתחה בשנת 2005 עם פתיחת רכבת ההרים קינגדה קה במקום אזור שנקרא ארץ באגס באני. חלק זה של פרק מכיל מקדשי אבן, צמחייה רבה (למשל במבוק) ועוד.

אטרקציות:
ממוזער| שמאל |250px|שער הכניסה לממלכת הזהב
 המתקן  שנת פתיחה  תיאור קינגדה קה  2005  רכבת ההרים הגבוהה בעולם. קו התור עובר בסבך צמחים ובצמוד למסלול שיגור הרכבת. זומנג'רו-נפילת האבדון  2014  שלוש מעליות שמורמות באיטיות, ולאחר שמגיעות לשיא הגובה נופלות במהירות גבוהה. המתקן נפתח בקיץ 2014 ומוקם לרגלי רכבת ההרים קינגדה קה. מתקן זה הוא הגבוה ביותר מסוגו בעולם. מקדש המים  2005  מתקני מים לילדים, פתוח בימי הקיץ. תגליות הספארי  2011  האורחים יוכלו לקבל מבט מקרוב למגוון רחב של בעלי חיים שונים מכל רחבי העולם.

הטיילת
מרכז הפארק, עם הרבה משחקי קרנבל, דוכנים, מסעדות ומזנונים.

אטרקציות:
ממוזער| שמאל |250px| מרכז המשחקים בטיילת
ממוזער| שמאל |250px| מבט כללי על הטיילת
 המתקן  שנת פתיחה  תיאור אומץ צלילת השטן  1996  נפילה חופשית מגובה של 50 מטרים במהירות של 95 קמ"ש (בתשלום נוסף) מרוץ הכביש האמריקאי  1999  קארטינג (בתשלום נוסף) קיר טיפוס  2011  קיר טיפוס (בתשלום נוסף) קליע  2011  שיגור המבקרים לשמים בקפסולה (בתשלום נוסף) טוויסטר  1999  מתקן מתהפך באוויר מצנחים  1992  מתקן בצורת מצנחים שעולים לגובה ונופלים בחזרה גרין לנטרן  2011  רכבת בעמידה (הנוסעים עומדים במהלך הנסיעה), הכוללת 5 היפוכים סופרמן - טיסה אולטימטיבית  2003  רכבת הרים "מעופפת", בה הנסיעה מתבצעת בשכיבה ויוצרת תחושה של מעוף

פארקים נוספים של הרשת
 סיקס פלאגס מג'יק מאונטיין, לוס אנג'לס, קליפורניה
 סיקס פלאגס דיסקברי קינגדום, ליד סן פרנסיסקו, קליפורניה
 סיקס פלאגס אובר ג'ורג'יה, אטלנטה, ג'ורג'יה
 סיקס פלאגס גרייט אמריקה, שיקגו, אילינוי
 סיקס פלאגס קנטקי קינגדום, לואיוויל, קנטקי
 סיקס פלאגס אמריקה, בולטימור/וושינגטון די. סי., מרילנד
 סיקס פלאגס סנט לואיס, יוריקה, מיזורי
 סיקס פלאגס גרייט אדוונצ'ר, ג'קסון, ניו ג'רזי
 גרייט אסקייפ, לייק ג'ורג', ניו יורק
 סיקס פלאגס ניו אינגלנד, ספרינגפילד, מסצ'וסטס
 סיקס פלאגס אובר טקסס, ארלינגטון, טקסס
 סיקס פלאגס פיאסטה טקסס, סן אנטוניו, טקסס
 לה רונדה, מונטריאול, קנדה
 סיקס פלאגס מקסיקו, מקסיקו סיטי, מקסיקו

 קישורים חיצוניים 



 הערות שוליים 

קטגוריה:סיקס פלאגס: פארקי שעשועים
קטגוריה:ניו ג'רזי: מבנים